V zvezek zapiši naslov:

**LIMFNI SISTEM**

**V učbeniku preberi besedilo na str.: 63 in 64.**

**Zapis v zvezek:**

Poleg krvožilnega sistema (zaprti sistem) je pri vretenčarjih razvit tudi limfni (mezgovni) sistem (odprti sistem).

**Naloge limfnega sistema:**

• prenos nekaterih hranilnih snovi iz prebavil do celic,

• vrača tkivno tekočino iz prostorov med celicami nazaj v krvni obtok,

• obramba pred povzročitelji bolezni.

**Limfni sistem:**

• limfa = mezga, sokrvica, prosojna rumenkasta tekočina, izpolnjuje medcelični prostor v tkivih, vsebuje levkocite,

• limfne žile,

• limfni vozli **= bezgavke,** največ v notranjosti telesa, veliko v vratu (npr. mandlji), pod pazduho, v dimljah, ob črevesu in medeničnih organih, naloge: precejanje limfe, tvorba nekaterih levkocitov,

• vranica = največji organ limfnega sistema, zelo prekrvavljena, nastajanje in skladiščenje nekaterih levkocitov, razgradnja eritrocitov,

• priželjc.

**Kroženje limfe:**

limfne kapilare → limfne žile (mezgovnice) → limfni vodi (mezgovodi) → telesni venski obtok



**Imunski sistem:**

Limfa v bezgavke prinaša različne mikroorganizme, ki jih levkociti nato onesposobijo ali uničijo. Pri tem sodelujejo najrazličnejše vrste belih krvničk. Tudi alergijska reakcija je posledica aktivacije imunskega sistema.

**Delovanje levkocitov na povzročitelje bolezni:**

• požiranje bakterij,

• uničevanje telesnih celic, ki so okužene z virusi,

• uničevanje gliv in večjih parazitov,

• proizvodnja protiteles,

• tvorba spominskih celic…

**Odpornost (imunost):** Dojenček dobi protitelesa od matere (med nosečnostjo in dojenjem). Kasneje jih začne tvoriti njegov lastni imunski sistem. Odpornost pridobimo ob okužbi, ko se naše telo sreča s povzročiteljem bolezni. Lahko pa jo pridobimo tudi s cepljenjem.